El foc bacterià ( Erwinia amylovora ), actualment present a la major part dels països europeus i del mediterrani occidental, afecta diversos vegetals de la família de les rosàcies, entre els quals es troben la perera (Pyrus), la pomera ( Malus ), el codonyer ( Cydonia ) i els nesprers ( Eryobotrya i Mespilus ), així com plantes ornamentals i silvestres: Amelanchier, Chaenomeles, Crataegus (arç blanc, atzeroler), Cotoneaster (cornera i moltes espècies i varietats cultivades), Photinia davidiana, Pyracantha (piracant), Sorbus (moixeres, server) i les varietats ornamentals de Pyrus i Malus.
La sensibilitat a la malaltia és molt diversa segons espècies i varietats.
Les primeres infeccions solen aparèixer a la primavera, i degut a la falta de tractaments químics curatius, es propaga molt ràpidament a través de les flors o les ferides provocades per la caiguda de fulles, gelades, pedregades, etc.
Els danys causats poden ser molt greus, ja que, especialment en perera, pot produir la mort de la planta afectada en un període molt curt de temps.
Això ve agreujat per la gran facilitat de propagació de la malaltia i perquè no hi ha tractaments químics curatius.
Al mes de març de 2015 causa de l'avanç de la plaga del foc bacterià a la demarcació de Lleida, el Departament va comunicar oficialment al Ministeri d'Agricultura i Pesca, Alimentació i Medi Ambient la pèrdua de l'estatus de Zona Protegida respecte a l'organisme nociu Erwinia amylovora (foc bacterià) de les següents comarques de la demarcació de Lleida:
En aquestes comarques les actuacions a dur a terme seran les que s'especifiquen en l'article 9 del Reial decret 1201/1999, de 9 de juliol, pel qual s'estableix el programa nacional d'eradicació i control del foc bacterià de les rosàcies, i que seran obligatòriament una de les dues següents:
En ambdós casos, caldrà efectuar tractaments fitosanitaris preventius en les èpoques en les quals es consideri necessari, així com la desinfecció dels mitjans de poda després de realitzar l'operació a cada planta, i si s'escau, de les màquines de poda en el moment de l'entrada de la maquinària a la parcel·la, independentment que la màquina sigui o no propietat de la persona titular de la parcel·la.
Igualment, caldrà eliminar les floracions secundàries en tots els fruiters susceptibles, i la desinfecció de les eines utilitzades.
Els productes fitosanitaris i els desinfectants a utilitzar seran els que determini la direcció general competent en matèria de sanitat vegetal, i que es faran públics a través de fulls informatius i de la pàgina web oficial del Departament agricultura.gencat.cat
Els tractaments fitosanitaris i les desinfeccions caldrà registrar-los per part de la persona titular de la parcel·la on s'han dut a terme els treballs, en el registre de tractaments fitosanitaris del quadern d'explotació.
Prospecció intensiva de plantacions fruiteres
Consisteix a realitzar una prospecció intensiva d'aquelles plantacions realitzades amb espècies susceptibles i que es troben dins de les zones de seguretat de focus d'anys anteriors i a més una prospecció aleatòria dirigida de la resta de plantacions fruiteres d'espècies susceptibles de tot Catalunya.
Xarxa permanent de vigilància i control del foc bacteri.
És una xarxa fixa de punts on hi ha presents diferents tipus de plantes susceptibles al foc bacterià i que estan situats a les vores de vies de comunicació.
Parcel·les afectades en les zones de seguretat dels focus:
En un zona protegida, segons el que estableix la normativa, en cas de detecció d'un focus de foc bacterià el Departament d'Agricultura establirà una zona de seguretat al voltant del focus detectat, que cobrirà una extensió mínima d'un cercle d'1 km de radi i on s'efectuarà un seguiment intensiu.
Si durant dos anys, en les prospeccions oficials de les finques de la zona de seguretat no s'han observat nous símptomes de foc bacterià, es considerarà eradicat el focus.
Actualitzat el 29 de desembre de 2015
per la qual es declara d'utilitat pública la lluita contra el foc bacterià i s'estableixen mesures per a la seva prevenció i lluita.
sobre mesures per evitar la introducció i propagació d'organismes nocius especialment perillosos per als vegetals i productes vegetals.
relativa a les mesures de protecció contra la introducció a la Comunitat d'organismes nocius per als vegetals o productes vegetals i contra la seva propagació a l'interior de la Comunitat.
pel qual s'adopten mesures de protecció contra la introducció i difusió en el territori nacional i de la Comunitat Europea d'organismes nocius per als vegetals o productes vegetals, així com per a l'exportació i trànsit a països tercers.
pel qual s'estableix el programa nacional d'eradicació i control del foc bacterià de les rosàcies.
pel que es regulen els programes nacionals d'eradicació o control d'organismes nocius dels vegetals encara no establerts en el territori nacional.